OzLabs/hebrew-wiki-articles huggingface dataset:
יאנטר

200px
יאנטר (ברוסית:Янтарь) הייתה סדרת לווייני ריגול שפותחה בברית המועצות ושיגורים המשיכו ברוסיה. השיגורים בוצעו בשנים 1974–2012 ובתקופה זו שוגרו 174 לוויינים.

תכנון הלוויין החל בOKB-1 בשנת 1964, הלוויין הראשון שוגר לחלל בשנת 1974. הלוויינים היו צריכים להביא לשיפורי יכולות לעומת לווייני "זניט" והם בהדרגה החליפו אותם. הלוויינים כללו מספר קפסולות נחיתה עם סרט צילום ויחידת נחיתה שכללה מצלמה ומחשב לשימוש חוזר.

==דגמים==
* יאנטר 2K - השיגורים בוצעו בשנים 1974–1983. משקל 6600 ק"ג. בסך הכל בוצעו 32 שיגורים מהם 30 היו מוצלחים. אורך חיים של הלוויין היה כ-30 ימים. רגישות הייתה עד כ-0.5-0.7 מ'. קפסולות נחיתה שוחררו ביום ה-10 וה-18 של המשימה.
* יאנטר 4K1 - השיגורים בוצעו בשנים 1979–1983. הלוויין תוכנן ב"מרכז הטילים והחלל פרוגרס" בסמרה והיה דגם משופר של לוויין "יאנטר 2K". אורך חיים היה 45 ימים והוא כלל מצלמה משופרת. בסך הכול שוגרו 12 לוויינים. כל השיגורים היו מוצלחים.
* יאנטר 1KFT - השיגורים בוצעו בשנים 1981–1998. הלוויין תוכנן ב"מרכז הטילים והחלל פרוגרס" בסמרה והיה מיועד בעיקר למיפוי במקום לוויין "זניט 4MT". דגם משופר של לוויין "יאנטר 2K". אורך חיים של הלוויין היה 35–45 ימים והוא כלל מצלמה מותאמת ליעד. בסך הכול שוגרו 19 לוויינים. 17 השיגורים היו מוצלחים. הלוויינים הוחלפו על ידיד לוויינים מסדרה בארס M.
* יאנטר 4K2 - השיגורים בוצעו בשנים 1981–2002. הלוויין תוכנן ב"מרכז הטילים והחלל פרוגרס" בסמרה. אורך חיים של הלוויין היה עד 120 ימים, מספר יחידות נחיתה הוגדל בהתאם והוא כלל מצלמה משופרת עם רגישות עד 40 ס"מ. בסך הכול שוגרו 82 לוויינים. 78 השיגורים היו מוצלחים.
* יאנטר 4K2M - השיגורים בוצעו בשנים 2004–2015. הלוויין תוכנן ב"מרכז הטילים והחלל פרוגרס" בסמרה. אורך חיים של הלוויין היה עד 120 ימים, מספר יחידות נחיתה הוגדל בהתאם והוא כלל מצלמה משופרת עם רגישות עד 30 ס"מ. בסך הכול שוגרו 10 לוויינים. כל השיגורים היו מוצלחים.
* יאנטר 4KS1 - השיגורים בוצעו בשנים 1982–1990. הלוויין תוכנן ב"מרכז הטילים והחלל פרוגרס" בסמרה. דגם זה לראשונה צויד במצלמה דיגיטלית. הנתונים היו מועברים לוויין מדגם "פוטוק" וממנו לתחנות קרקע. אורך חיים של הלוויין היה כחצי שנה ובהמשך גדל לכשנה. בסך הכול שוגרו 9 לוויינים מהם 8 היו מוצלחים.
* יאנטר 4KS1M - השיגורים בוצעו בשנים 1991–2000. הלוויין תוכנן ב"מרכז הטילים והחלל פרוגרס" בסמרה. הוא היה דגם משופר של לוויין יאנטר 4KS1 הנתונים היו מועברים לוויין מדגם "פוטוק" וממנו לתחנות קרקע. אורך חיים של הלוויין היה כשנה. בסך הכול שוגרו 15 לוויינים מהם 14 היו מוצלחים.

על בסיס לווייני הסדרה פותחו לוויינים לצרכים אזרחיים.

==קישורים חיצוניים==

* [http://www.svengrahn.pp.se/histind/Recces/fourth.htm תיואר הלוויינים הראשונים]
* [https://www.russianspaceweb.com/kobalt_m.html תיאור לוויין מדגם מתקדם]
* [http://www.astronautix.com/y/yantar-2k.html לוויין יאנטר 2K]
* [http://www.astronautix.com/y/yantar-4k1.html לווין יאנטר 4k1]
* [http://www.astronautix.com/y/yantar-4k2.html לווין יאנטר 4K2]
* [http://www.astronautix.com/y/yantar-4k2m.html לווין יאנטר 4K2M]
* [http://www.astronautix.com/y/yantar-4ks1.html לווין יאנטר 4KS1]
* [http://www.astronautix.com/y/yantar-4ks2.html לווין יאנטר 4KSM]
* [https://space.skyrocket.de/doc_sdat/yantar-4ks1.htm נתוני שיגורים]

קטגוריה:לוויינים רוסיים
קטגוריה:לוויינים סובייטיים
קטגוריה:צילום על ידי לוויין
קטגוריה:לווייני ריגול
גפנית

גפנית (או בשמה המדעי: Parthenocissus) היא סוג צמח במשפחת הגפניים. הסוג "גפנית" כולל כ־30 מינים הגדלים בר באמריקה ובאסיה, כחצי מהם שנויים במחלוקת מבחינת מיון טקסונומי. אחדים מהם נפוצים כצמחי נוי מטפסים. צמחים אלה נצמדים לעצמים שונים ומטפסים עליהם באמצעות קְנוֹקָנוֹת – איברים דמויי חוטים, הנוצרים בצמח במקום ענפים, עלים או עלעלים ונכרכים סביב צמחים או סְמוכות אחרות. בקצות הקנוקנות מצויות יונקות זעירות. עלי הגפנית דומים לעלי קרובהּ – הגפן, וכמותם הם גזורים בצורת עלעלים או אוּנות.<ref></ref>

בארץ ידועים שני מינים עיקריים:
* הגפנית המשולשת – מטפס בעל עלים מבריקים, שכל אחד מעליו מורכב משלושה עלעלים או אונות. מוצאו מסין ומיפן, ולפריו צבע שחור כחלחל. העלים הצעירים של מין זה צבעם ארגמן.
* הגפנית המחומשת – מטפס שהקנוקנות שלו מסועפות ועליו בעלי חמישה עלעלים. צידם העליון ירוק כהה, וצידם התחתון בהיר יותר. הפרי שחור כחלחל. מוצאו של מין זה ממזרח אמריקה הצפונית.

לגפנית עלי שלכת שצבעם אדום עז ולפיכך בסתיו היא מרשימה ביותר.

==קישורים חיצוניים==

== הערות שוליים ==
נבחרת אוזבקיסטן בכדורגל עד גיל 20

נבחרת אוזבקיסטן בכדורגל עד גיל 20 מייצגת את אוזבקיסטן בתחרויות כדורגל בינלאומיות עד גיל 20. היא מנוהלת על ידי התאחדות הכדורגל של אוזבקיסטן וחברה בקונפדרציית הכדורגל של אסיה.

== היסטוריה ==
ב=כדורגל עד גיל 19}}, 20 במאי 2009
===גביע אסיה עד גיל 20===
הופעת הבכורה של נבחרת אוזבקיסטן בכדורגל עד גיל 19 בגביע אסיה בכדורגל עד גיל 20 הייתה ב-2002 בקטר. הנבחרת העפילה לשלבי הנוקאאוט של הטורניר, וברבע הגמר ניצחה את סוריה 4–0. בחצי הגמר התמודדה אוזבקיסטן מול והפסידה 2–4 בדו-קרב פנדלים. ובמשחק על המקום השלישי הפסידה לערב הסעודית. הישג השיא באליפות עד גיל 19 היה ב-2008, אז העפילה הנבחרת בגמר, והפסידה 1–2 לאיחוד האמירויות הערביות.

הנבחרת זכתה בגביע אסיה עד גיל 20 - 2023 , לאחר ניצחון בגמר 1–0 על עיראק.

===גביע העולם עד גיל 20===
נבחרת אוזבקיסטן עד גיל 20 שיחקה חמש פעמים בגביע העולם בכדורגל עד גיל 20. ב-2003 וב-2009 הודחה הנבחרת בשלב הבתים, אך ב-2013 עלתה עלתה לפלייאוף ובשמינית הגמר ניצחה את יוון 3–1, אך הפסידה ברבע הגמר לצרפת 4–0. ב-2015 שוב הודחה הנבחרת ברבע הגמר, הפעם על ידי . בגביע העולם בכדורגל עד גיל 20 - 2023 העפילה הנבחרת לשמינית הגמר, בה הפסידה 0–1 ל.

== מאזן תחרותי ==

===גביע אסיה עד גיל 20===
{| class="wikitable" style="text-align: center"
!width=70|שנה
!width=100|תוצאה
|-
||1992||לא נרשמה
|-
||1994||לא העפילה
|-
||1996||לא העפילה
|-
||1998||לא העפילה
|-
||2000||לא העפילה
|-
||2002||מקום רביעי
|-
||2004||רבע הגמר
|-
||2006||לא העפילה
|- bgcolor=silver
||2008||סגנות
|-
||2010||רבע גמר
|-
||2012||חצי גמר
|-
||2014||חצי גמר
|-
||2016||רבע גמר
|-
||2018||לא העפילה
|-
||2020||העפילה כמארחת אך הטורניר בוטל עקב מגפת הקורונה באסיה
|- bgcolor=gold
||2023||זכייה
|}

===גביע העולם בכדורגל עד גיל 20===
{| class="wikitable" style="text-align: center"
!width="175"|שנה
!width="125"|תוצאה
!width="25"|מש'
!width="25"|נ'
!width="25"|ת'
!width="25"|ה'
!width="25"|זכות
!width="25"|חובה
|-
| 1977||colspan="7" rowspan="8"|חלק מ-
|-
| 1979
|-
| 1981
|-
| 1983
|-
| 1985
|-
| 1987
|-
| 1989
|-
| 1991
|-
| 1993||colspan="7" rowspan="5"|לא העפילה
|-
| 1995
|-
| 1997
|-
| 1999
|-
| 2001
|-
| 2003||שלב הבתים||3||0||0||3||3||6
|-
| 2005||colspan="7" rowspan="2"|לא העפילה
|-
| 2007
|-
| 2009||שלב הבתים||3||0||1||2||2||6
|-
| 2011||colspan="7"|לא העפילה
|-
| 2013||רבע גמר||5||2||1||2||7||10
|-
| 2015||רבע גמר||5||2||0||3||8||8
|-
| 2017||colspan="7" rowspan="2"|לא העפילה
|-
| 2019 
|-
| 2023||שמינית הגמר ||4||1||1||2||5||5
|-
||סה"כ||רבע גמר||20||5||3||12||25||35
|}

== ראו גם ==
* נבחרת אוזבקיסטן בכדורגל

== קישורים חיצוניים ==
* [https://web.archive.org/web/20110312052340/http://uzfootball.com/ התאחדות הכדורגל של אוזבקיסטן]
* [https://web.archive.org/web/20101012081610/http://www.fifa.com/tournaments/archive/u20worldcup/egypt2009/teams/team=1889505/index.html פרופיל פיפ"א: אוזבקיסטן עד גיל 20 בגביע העולם עד גיל 20 - 2009]: לוחות משחקים ותוצאות
* [http://www.the-afc.com/english/national/default_NA.asp?nationalID=94 פרופיל AFC: אוזבקיסטן]
* 

==הערות שוליים==

קטגוריה:אוזבקיסטן: כדורגל
אוזבקיסטן
חבר הנאמנים של הסוכנות היהודית

חבר הנאמנים של הסוכנות היהודית לארץ ישראל הוא הגוף המרכזי בקביעת מדיניותה של הסוכנות היהודית. חבר הנאמנים מתכנס לפחות שלוש פעמים בשנה, פועל באמצעות ועדות ומנהל את תקציבי הארגון, מתווה מדיניות, וכן מנהל, מכוון ומפקח על הפעולות והפעילויות של הסוכנות היהודית.

==מבנה==
מבנה חבר הנאמנים מייצג את כלל העם היהודי וחבריו הם נציגי פדרציות מאמריקה הצפונית, מנהיגי זרמים דתיים, ראשי ארגונים יהודיים וציוניים עולמיים, ראשי ערים בישראל, נציגי החברה הישראלית והמערכת הפוליטית בישראל ומנהיגי מגביות קרן היסוד ברחבי העולם. כל הגופים (למעט העצרת), בעלי תפקידים ופקידי הסוכנות היהודית פועלים בהתאם ובמסגרת המדיניות שתיקבע על ידי העצרת וחבר הנאמנים, ואחראים בפני חבר הנאמנים על פעילותם.

בחבר הנאמנים 11 וועדות המתחלקות לוועדות סטטוטוריות (ממשל, אתיקה, מאזן, כספים, מבקר, נכסים) ווועדות משימתיות (עלייה, החברה הישראלית, חיבור יהודים, אחדות העם היהודי, המשימה לאנטישימיות). כיום מכהנים בחבר הנאמנים כ-130 נציגים.

בראש חבר הנאמנים עומד יו"ר חבר הנאמנים. משנת 2022 משמש בתפקיד מארק וילף .

==קישורים חיצוניים==
* 

==הערות שוליים==

*
קטגוריה:הסוכנות היהודית
קייסון וולאס

קייסון וולאס (באנגלית: Cason Wallace; נולד ב-7 בנובמבר 2003) הוא כדורסלן אמריקאי המשחק בעמדות הרכז והקלע, בקבוצת אוקלהומה סיטי ת'אנדר מליגת ה-NBA.

==קריירה==
וולאס נולד וגדל בריצ'רדסון, פרבר של דאלאס, טקסס. הוא למד לנגן על סקסופון ופסנתר,<ref></ref> אך בחר להתמקד בכדורסל בעקבות אחיו, קיטון,<ref></ref> ושיחק כדורסל בתיכון מקומי. בעונתו האחרונה בתיכון העמיד ממוצעים של 19.9 נקודות, 7.4 ריבאונדים ו-6.1 אסיסטים למשחק, זכה במספר פרסים<ref></ref><ref></ref> ונבחר להשתתף במשחק מקדונלד'ס אול-אמריקן וב-"Jordan Brand Classic".<ref></ref> לאחר שסיים תיכון, הוא בחר לשחק עבור קבוצת הכדורסל של אוניברסיטת קנטקי.<ref></ref> ב-15 בנובמבר 2022 רשם 14 נקודות, 5 ריבאונדים, 5 אסיסטים, 8 חטיפות וחסימה אחת בהפסד קבוצתו 77–86 לאוניברסיטת המדינה של מישיגן. ב-21 בדצמבר רשם שיא קריירה של 27 נקודות, אליהן הוסיף 2 ריבאונדים, 9 אסיסטים ו-4 חטיפות בניצחון קבוצתו 88–68 על פלורידה A&M. בכל עונת 2022/2023 העמיד ממוצעים של 11.7 נקודות, 3.7 ריבאונדים, 4.3 אסיסטים ו-2 חטיפות ב-32.2 דקות למשחק.

ב-1 באפריל 2023 הכריז כי יתמודד בדראפט 2023 ב-NBA.<ref></ref> הוא נבחר בבחירה ה-10 על ידי אוקלהומה סיטי ת'אנדר.

==סטטיסטיקות קריירה==
===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה
! קבוצה
! משחקים
! חמישייה
! דקות
! אחוזים מהשדה
! אחוזים משלוש
! אחוזים מהקו
! ריבאונדים
! אסיסטים
! חטיפות
! חסימות
! נקודות
|-
| 
| אוקלהומה סיטי
| 82 || 13 || 20.6 || 0.491 || 0.419 || 0.784 || 2.3 || 1.5 || 0.9 || 0.5 || 6.8 
|- style="background-color:#80BFFF; " class="sortbottom"
| colspan="2"| 
| 82 || 13 || 20.6 || 0.491 || 0.419 || 0.784 || 2.3 || 1.5 || 0.9 || 0.5 || 6.8 
|}

===בפלייאוף===
{| class="wikitable sortable" style="font-size:95%; text-align:right;"
! עונה
! קבוצה
! משחקים
! חמישייה
! דקות
! אחוזים מהשדה
! אחוזים משלוש
! אחוזים מהקו
! ריבאונדים
! אסיסטים
! חטיפות
! חסימות
! נקודות
|-
| 
| אוקלהומה סיטי
| 10 || 0 || 19.8 || 0.390 || 0.321 || 0.500 || 1.3 || 1.0 || 0.9 || 0.2 || 4.2
|- style="background-color:#80BFFF; " class="sortbottom"
| colspan="2"| 
| 10 || 0 || 19.8 || 0.390 || 0.321 || 0.500 || 1.3 || 1.0 || 0.9 || 0.2 || 4.2
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת קנטקי
קטגוריה:אמריקאים שנולדו ב-2003
דרק לייבלי

דרק ג'רום לַייבְלִי השני (באנגלית: Dereck Jerome Lively II; נולד ב-12 בפברואר 2004) הוא כדורסלן אמריקאי המשחק בעמדת הסנטר, בקבוצת דאלאס מאבריקס מליגת ה-NBA.

==קריירה==
לייבלי נולד וגדל בפילדלפיה, לאב ממוצא אפרו אמריקאי ולאם לבנה כדורסלנית עבר, ושיחק כדורסל בתיכון מקומי.<ref></ref> באחד ממשחקיו בתיכון רשם 22 נקודות, 20 ריבאונדים, 4 אסיסטים ו-6 חסימות בניצחון קבוצתו. בשנתו האחרונה בתיכון העמיד ממוצעים של 14 נקודות, 14 ריבאונדים ו-4.5 חסימות למשחק, ובשנת 2022 נבחר להשתתף במשחק מקדונלד'ס אול-אמריקן, בנייקי הופ סאמיט וב-"Jordan Brand Classic".<ref></ref><ref></ref> לאחר שסיים תיכון, הוא בחר לשחק עבור קבוצת הכדורסל של אוניברסיטת דיוק.<ref></ref><ref></ref><ref></ref> ב-5 בפברואר 2023 רשם 4 נקודות, 14 ריבאונדים, 2 אסיסטים ו-8 חסימות בניצחון קבוצתו 63–57 על צפון קרוליינה. ב-26 בפברואר רשם שיא קריירה של 13 נקודות, אליהן הוסיף 7 ריבאונדים, 3 חסימות וחטיפה אחת בניצחון קבוצתו 81–65 על וירג'יניה טק. בכל עונת 2022/2023 העמיד ממוצעים של 5.2 נקודות, 5.4 ריבאונדים, 1.1 אסיסטים ו-2.4 חסימות ב-20.6 דקות למשחק.

ב-4 באפריל 2023 הכריז כי יתמודד בדראפט 2023 ב-NBA.<ref></ref> הוא נבחר במקום ה-12.

==סטטיסטיקות הקריירה==
===בליגת המכללות===
{| class="wikitable sortable" style="font-size:95%; text-align:right;"
! עונה
! קבוצה
! משחקים
! חמישייה
! דקות
! אחוזים מהשדה
! אחוזים מהשלוש
! אחוזים מהקו
! ריבאונדים
! אסיסטים
! חטיפות
! חסימות
! נקודות
|-
| 
| דיוק
| 34 || 27 || 20.6 || 0.658 || 0.154 || 0.600 || 5.4 || 1.1 || 0.5 || 2.4 || 5.2
|- style="background-color:#80BFFF; " class="sortbottom"
| colspan="2"| 
| 34 || 27 || 20.6 || 0.658 || 0.154 || 0.600 || 5.4 || 1.1 || 0.5 || 2.4 || 5.2
|}

===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה
! קבוצה
! משחקים
! חמישייה
! דקות
! אחוזים מהשדה
! אחוזים משלוש
! אחוזים מהקו
! ריבאונדים
! אסיסטים
! חטיפות
! חסימות
! נקודות
|-
| 
| דאלאס
| 55 || 42 || 23.5 || 0.747 || – || 0.506 || 6.9 || 1.1 || 0.7 || 1.4 || 8.8
|- style="background-color:#80BFFF; " class="sortbottom"
| colspan="2"| 
| 55 || 42 || 23.5 || 0.747 || 0.000 || 0.506 || 6.9 || 1.1 || 0.7 || 1.4 || 8.8
|}

===בפלייאוף ה-NBA===
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 
| דאלאס || 21 || 0 || 22.0 || 0.674 || 1.000 || 0.590 || 7.4 || 1.3 || 0.4 || 1.0 || 7.9
|- style="background-color:#80BFFF; font-weight:bold;"		
| colspan="2"| 
| 21 || 0 || 22.0 || 0.674 || 1.000 || 0.590 || 7.4 || 1.3 || 0.4 || 1.0 || 7.9 
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת דיוק
קטגוריה:כדורסלני דאלאס מאבריקס
קטגוריה:בחירות דראפט של אוקלהומה סיטי ת'אנדר
קטגוריה:אמריקאים שנולדו ב-2004
אלמוגית השוליים

אלמוגית השוליים (מכונה גם אלמוגית שחורת-שוליים, שם מדעי: Dascyllus marginatus) היא מין של דג במשפחת השוניתיים, אנדמי למערב האוקיינוס ההודי<ref name=":0"></ref> ואחד המינים הנפוצים במפרץ אילת<ref name=":1" />. אלמוגית השוליים היא דג צמוד מקום, החי באלמוגים, בדרך כלל שיחן שכיח (Stylophora pistillata) ומינים של שטית (.Acropora spp). באלמוגים אלה הוא מתחבא מסכנה<ref></ref> וישן בלילה<ref></ref>. אלמוגיות שוליים חיות בקבוצות של כ-2–25 פרטים<ref></ref>, כאשר במפרץ אילת בדרך כלל הקבוצות הן של עד חמישה פרטים<ref name=":1"></ref>. אלמוגיות שוליים ניזונות מפלנקטון הנסחף בזרם<ref name=":1" /> וגדלות לאורך של כ-6 ס"מ<ref name=":0" />.

==קישורים חיצוניים==

== הערות שוליים ==

קטגוריה:החי במפרץ אילת
קטגוריה:בעלי חיים אנדמיים
קטגוריה:בעלי חיים שתוארו ב-1829
קטגוריה:מינים ללא חשש
קטגוריה:דגים במפרץ אילת
קטגוריה:טקסונים שתוארו בידי אדוארד ראפל
קטגוריה:שוניתיים
איתן טייב

עטיפת הדיסק "חברים שרים טייב"
איתן טייב (נולד ב-4 באפריל 1971) הוא פוליטיקאי וכדורגלן עבר ישראלי ששיחק בעמדת הבלם. זכור בעיקר בגלל חלקו במשחק השרוכים, אשר זכה לכינוי כאשר טייב קשר את שרוכיו במהלך שהוביל לשער הניצחון של בית"ר ירושלים.

==קריירה==
טייב גדל במחלקת הנוער של הפועל בית שאן ובגיל 18 הצטרף לקבוצה הבוגרת. טייב היה שותף לעליה של המועדון לליגה הראשונה ואף נבחר לשחקן העונה בליגה הארצית. בקיץ חתם במכבי נתניה במדיה שיחק 15 משחקים. בסיום העונה, נתניה ירדה לליגה השנייה וטייב חזר לבית שאן.

ב-27 באפריל 1996 הבקיע את שער הבכורה שלו בליגה הראשונה בדקה ה-90 בתיקו 2-2 נגד בית"ר ירושלים. בעונת 1997/1998 רשם טייב את עונת השיא שלו מבחינת מספרים כאשר הבקיע 8 שערים מעמדת הבלם. בעקבות זאת טייב משך את תשומת ליבן של הקבוצות הגדולות בליגה. אולם ב-2 במאי 1998 התקיים משחק ליגה נגד בית"ר ירושלים בו ניצחה בית"ר 2-3. המוני טענות כנגד מכירת המשחק עלו נגד שחקני בית שאן בכלל בטענה שנתנו לבית"ר להגיע למצבים וכנגד טייב בפרט בגלל העובדה שקשר את שרוכיו במהלך שהוביל לשער של בית"ר. דבר זה אף נתן למשחק את השם משחק השרוכים. לטענתו, פרשת השרוכים מנעה ממנו להתקדם לקבוצה גדולה יותר.

בקיץ חתם במכבי אחי נצרת ובסיום העונה פרש מכדורגל.

==פוליטיקה==
במשך שנים שימש כעוזרו של ראש עיריית בית שאן ז'קי לוי, ובהמשך עוזרו של ראש עיריית נצרת, עלי סלאם.

באוגוסט 2021 הודיע על כוונתו להתמודד נגד לוי לראשות העיר.

בבחירות המוניציפליות 2024, התמודד על ראשות העיר והגיע למקום שלישי עם פחות מ-14% מהקולות אחרי נועם ג'ומעה וז'קי לוי. למועצת העיר נבחר עם מנדט אחד והפך להיות חבר מועצת עיריית בית שאן.

== חיים אישיים ==
טייב נשוי לאסנת, מאמנת כושר ולזוג 3 ילדים. הם מתגוררים בבית שאן. 

==קישורים חיצוניים==

*
*

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:בית שאן: כדורגלנים
קטגוריה:בוגרי תיכון מקיף כללי אורט בית שאן
קטגוריה:כדורגלני הפועל בית שאן
קטגוריה:כדורגלני מכבי נתניה
קטגוריה:כדורגלני מכבי אחי נצרת
קטגוריה:ישראלים שנולדו ב-1971
קטגוריה:מתמודדים בבחירות לרשויות המקומיות בישראל
אסיף בן ישי

אסיף בן ישי (נולד ב-22 בספטמבר 1975) הוא כדורגלן עבר ישראלי ששיחק בעמדת המגן השמאלי.

==קריירה==
בן ישי התחיל את הקריירה שלו במחלקת הנוער של מכבי יבנה מהליגה השנייה. בקיץ חתם בהפועל חיפה מהליגה הראשונה. ב-18 בנובמבר 1995 ערך את הופעת הבכורה שלו בקבוצה בניצחון 0-4 נגד מכבי יפו.

בקיץ הושאל למכבי עירוני אשדוד עד לסיום העונה. ב-9 באוגוסט 1997 הבקיע את שער הבכורה שלו בליגה הראשונה בניצחון 0-1 נגד הפועל חיפה. באותה עונה אף רשם 5 בישולים.

בקיץ הצטרף להפועל פתח תקווה וכעבור שנה חתם בצפרירים חולון.

בקיץ חזר לשחק בליגת העל כאשר חתם במכבי קריית גת במדיה שיחק שנתיים. בהמשך חזר לקדנציה שנייה במכבי יבנה במדיה שיחק ארבע שנים עד לפרישה בשנת בגיל 33.

בשנת חזר לשחק כדורגל עונה אחת כאשר שיחק בבית"ר יבנה.

==קישורים חיצוניים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:יבנה: כדורגלנים
קטגוריה:כדורגלני מכבי יבנה
קטגוריה:כדורגלני הפועל חיפה
קטגוריה:כדורגלני מכבי עירוני אשדוד
קטגוריה:כדורגלני הפועל פתח תקווה
קטגוריה:כדורגלני צפרירים חולון
קטגוריה:כדורגלני מכבי קריית גת
קטגוריה:ישראלים שנולדו ב-1975
הגביע הבין-יבשתי בכדורסל 1980

הגביע הבין-יבשתי בכדורסל 1980 על שם ויליאם ג'ונס היה המהדורה ה-14 של הגביע הבין-יבשתי בכדורסל של פיב"א לקבוצות כדורסל. הוא התקיים ב-1–5 באוקטובר 1980 בסרייבו, יוגוסלביה.

בטורניר, בו השתתפו חמש קבוצות משלוש יבשות בשיטת ליגה, זכתה מכבי עלית תל אביב הישראלית בפעם הראשונה בתולדותיה לאחר שסיימה במקום הראשון בבית עם שלושה ניצחונות והפסד אחד.

== משתתפות ==
{| class="wikitable"
|-
!|יבשת!!|קבוצות!!colspan="3"|מועדונים
|-
|אירופה||align=center|3
| ריאל מדריד
| מכבי עלית תל אביב
| בוסנה סרייבו
|-
|אמריקה הצפונית||align=center|1
| קנזס אולסטארס
|-
|אמריקה הדרומית || align=center| 1
| אתלטיקה פרנקאנה 
|}

==תוצאות==
{| class="wikitable"
!קבוצה 1
!תוצאה
!קבוצה 2
|-
! colspan="3" |יום 1 – 1 באוקטובר 1980
|-
| בוסנה סרייבו
|111–93
| קנזס אולסטארס
|-
| ריאל מדריד
|106–98
| מכבי עלית תל אביב
|-
! colspan="3" |יום 2 – 2 באוקטובר 1980
|-
| בוסנה סרייבו
|84–88
| מכבי עלית תל אביב
|-
| קנזס אולסטארס
|74–86
| אתלטיקה פרנקאנה
|-
! colspan="3" |יום 3 – 3 באוקטובר 1980
|-
| אתלטיקה פרנקאנה
|116–73
| ריאל מדריד
|-
| מכבי עלית תל אביב
|94–85
| קנזס אולסטארס
|-
! colspan="3" |יום 4 – 4 באוקטובר 1980
|-
| מכבי עלית תל אביב
|88–74
| אתלטיקה פרנקאנה
|-
| בוסנה סרייבו
|93–91
| ריאל מדריד
|-
! colspan="3" |יום 5 – 5 באוקטובר 1980
|-
| בוסנה סרייבו
|80–81
| אתלטיקה פרנקאנה
|-
| קנזס אולסטארס
|92–104
| ריאל מדריד
|}

== מיקומים סופיים ==
{| class=wikitable style="text-align:center"
!
!קבוצה
!מש'
!נק'
!נ'
!ה'
!זכות
!חובה
|- style="background: #ccffcc;"
|1||align="right"| מכבי עלית תל אביב||4||7||3||1||368||349
|-
|2||align="right"| אתלטיקה פרנקאנה||4||7||3||1||357||315
|-
|3||align="right"| בוסנה סרייבו||4||6||2||2||368||353
|-
|4||align="right"| ריאל מדריד||4||6||2||2||374||399
|-
|5||align="right"| קנזס אולסטארס||4||4||0||4||344||395
|}

==מקור==
*[https://pearlbasket.altervista.org/J80.HTM מהדורת 1980]

==קישורים חיצוניים==
* [http://www.linguasport.com/baloncesto/internacional/clubes/intercontinental/IC_80.htm הגביע הבין-יבשתי ויליאם ג'ונס 1980]
* אורן דניאלי, [https://www.maccabi.co.il/news.asp?id=4488 היה היה: מכבי בגביע הבין-יבשתי - חלק ראשון], באתר מכבי תל אביב, 26 בספטמבר 2014

קטגוריה:תחרויות כדורסל ביוגוסלביה
קטגוריה:1980 בישראל: כדורסל
קטגוריה:תחרויות כדורסל ב-1980
קטגוריה:1980 בספורט
אדית' שטרן

אדית' הלן שטרן (נולדה ב-1952) היא ממציאה ומתמטיקאית יהודיה-אמריקאית וסגנית נשיא לשעבר למחקר ופיתוח ב-IBM. היא מחזיקה ביותר מ-100 פטנטים בארצות הברית וזכתה בפרס ASME Kate Gleason.<ref name=":3"></ref> שטרן הייתה ילדת פלא (עם IQ מעל 200), קראה את האנציקלופדיה בריטניקה בגיל 5 והייתה לבוגרת הצעירה ביותר אי פעם של אוניברסיטת פלורידה אטלנטיק, בגיל 15.

== ראשית חייה והשכלתה ==
אביה של שטרן, המלומד אהרן שטרן, היה במחנות ריכוז במהלך מלחמת העולם השנייה. הוא התחתן עם אמה, בלה, בגטו בוורשה.<ref name=":0"></ref> אהרון שטרן סבל מסרטן וטופל ב- מאיו קליניק עקב בקשה של אלברט איינשטיין.<ref name=":0" /> הוא עודד את בתו להפוך לאקדמאית, בטכניקה שהוא כינה כאל טבילה מוחלטת בחינוך. היא השתמשה בפתקי בזק כדי להעביר הודעות לפני שהספיקה לדבר, כולל הבעת גילה בגיל 11 חודשים, שלטה באלפבית בגיל שנתיים ושיחקה שחמט בגיל שלוש.<ref name=":1"></ref><ref></ref> היא השתמשה בחשבונייה תוצרת בית כדי ללמוד מתמטיקה, ובמקביל למדה אתיקה וחמלה לאנשים מרקעים שונים. אף על פי שאביה לא תמך במבחני מנת משכל, ה-IQ החריג של שטרן נאמד בכ-205 בגיל 5.<ref></ref> עד גיל 6 קראה שטרן את כתבי אפלטון, פרויד ודרווין. שטרן נרשמה לקולג' בגיל שתים עשרה, וקיבלה תואר ממכללת מיאמי-דייד ג'וניור בגיל 15. היא קיבלה תואר ראשון במתמטיקה באוניברסיטת פלורידה אטלנטיק ב-1967, והייתה בוגרת הצעירה ביותר אי פעם גם שם.<ref name=":2"></ref> היא הייתה חלק מנבחרת השחמט של אוניברסיטת פלורידה אטלנטיק.<ref></ref> שטרן המשיכה לתואר שני במתמטיקה באוניברסיטת מישיגן סטייט.<ref name=":1" /> אביה, שדיבב את גידול בתו כ"פרויקט אדית", כתב ספר על חינוכה, "The Making of a Genius", שראה אור בהוצאת הוריקן האוס ב-1971.<ref></ref><ref></ref> הוא נתן סדרת הרצאות באוניברסיטת סטנפורד על רעיונותיו על חינוך.<ref></ref> הלחץ של להיות בציבור מגיל צעיר שיבש את חיי המשפחה שלה.<ref name=":0" />

== קריירה ==
שטרן לימדה מתמטיקה באוניברסיטת המדינה של מישיגן לפני שמלאו לה עשרים. היא הצטרפה ל-IBM כמתמחה בתחילת שנות ה-70 ולבסוף קודמה לתפקיד סגנית נשיא למחקר ופיתוח.<ref></ref><ref></ref> היא עבדה על מחשוב בזמן אמת עבור IBM, והיא צוינה כמח מאחורי יצירת חיוג ישיר והחזרת שיחה אחרונה. שטרן עבדה על אינפורמטיקה בריאותית עבור ווטסון. היא גם הייתה מעורבת בצוות שזכה בפרס אמי לטכנולוגיה והנדסה על עבודתם על פרסומות דיגיטליות עבור רשת המדיה האחים וורנר.<ref></ref>

=== פרסים ===
לשטרן יש למעלה מ-120 פטנטים בארצות הברית.<ref></ref> שטרן הייתה האישה הראשונה שהפכה לחברה מלאה באגודה האמריקאית של מהנדסי מכונות (ASME).<ref></ref> בשנת 1998, זכתה שטרן לתואר "ממציא מאסטר" של IBM, ונבחרה לאקדמיה הטכנולוגית של IBM ב-1999 בשנת 2012, שטרן זכתה בפרס AMSE Kate Gleason על פיתוח טכנולוגיות חדשות.<ref></ref> היא זכתה בפרס אוניברסיטת פלורידה אטלנטיק טאלון בשנת 2013.

בשנת 2015, שטרן נרשמה על ידי Business Insider כאחד האנשים החכמים בכל הזמנים.<ref></ref>

== הערות שוליים ==

קטגוריה:נשים אמריקאיות במאה ה-21
קטגוריה:ממציאות
קטגוריה:בוגרי האוניברסיטה האטלנטית של פלורידה
קטגוריה:בוגרות אוניברסיטת המדינה של מישיגן
קטגוריה:בוגרי אוניברסיטת המדינה של מישיגן
קטגוריה:נשים יהודיות
קטגוריה:מתמטיקאיות אמריקאיות
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
קאייס

קאייס (בצרפתית: Kayes) היא עיר המשמשת כבירת מחוז קאייס במערב מאלי. נכון לשנת 2009, בעיר מתגוררים 127,368 תושבים.

== היסטוריה ==
עד הכיבוש על ידי האימפריה הקולוניאלית הצרפתית בסוף המאה ה־19, קאייס היה כפר קטן. המיקום שלה על קו רכבת עתידי מדקר למאלי הוביל לפיתוח של העיר. בשנת 1892 הפכה העיר לבירת סודאן הצרפתית. ב־17 באוקטובר 1899 במקו הוחלפה לעיר הבירה של סנגל עילית וניז'ר, ובשנת 1908 במקו הוכרזה כבירת כל סודאן הצרפתית.

== גאוגרפיה ==
העיר ממוקמת בגובה של 33 מטרים מעל פני הים, על שתי גדות הנהר סנגל.

העיר ממוקמת במערב מאלי, במרחק של כ־64 קילומטרים מהגבול עם מאוריטניה ובמרחק דומה מהגבול עם סנגל. העיר נמצאת כ־420 קילומטרים מצפון־מערב לבמקו, בירת המדינה.

== אקלים ==
האקלים בקאייס הוא אקלים צחיח למחצה (BSh לפי שיטת קפן). בשנה ממוצעת יורדים כ־650 מילימטרים של משקעים, רובם בין יוני לאוקטובר. כמעט בכל השנה הטמפרטורות גבוהות, ולעיתים עלולות לעלות מעל ל־40 מעלות צלזיוס. יש המכנים אותה "סיר הלחץ של אפריקה" ו"העיירה המאוכלסת ברציפות בחמה באפריקה".

== תחבורה ==
העיר נמצאת על צומת כבישים המחברים אותה עם שאר חלקי המדינה, ובייחוד עם עיר הבירה במקו. אחד הכבישים העוברים בעיר הוא כביש המחבר בין במקו לערים גדולות בסנגל, כמו טמבאקונדה, קאולק ועיר הבירה דקר.

בין שתי גדות הנהר עליהן בנויה העיר מחברים שני גשרים.

בנוסף, בעיר ממוקם שדה תעופה בעל מסלול טיסה סלול.

==קישורים חיצוניים==

==הערות שוליים==

קטגוריה:מאלי: ערים
קטגוריה:אפריקה: ערי בירה לשעבר
אלן סטיוארט

אלן סטיוארט (באנגלית: Allan Stewart; 11 בפברואר 1865 – 1951) היה צייר סקוטי שבנה את המוניטין שלו על ציורים רומנטיים, היסטוריים וצבאיים וכן על נופים ודיוקנאות.<ref>Harrington, Peter. (1993). British Artists and War: The Face of Battle in Paintings and Prints, 1700–1914. London: Greenhill</ref>

== חיים ועבודה ==
נולד באדינבורו ב-11 בפברואר 1865, אביו היה מנהל הדואר בליית', סטיוארט התחנך במכון אדינבורו. הוא למד אמנות בבתי הספר המלכותי של האקדמיה הסקוטית, שם הוענק לו מספר פרסים, וגם בספרד ובצרפת.

הוא הציג ציורים באקדמיה המלכותית, בגלאזגו ובליברפול ובתערוכות פרובינציאליות אחרות. הציורים כללו תיאורי אירועים צבאיים בעיקר מסוף המאה ה-19 במקומות שונים בעולם בעיקר בפרפריה של האימפריה הבריטית, כמו באפריקה ומזרח אסיה.

בציוריו של אירועים צבאיים, הוא פנה לא פעם לחיילים משוחררים שנכחו בפעולות. למשל הוא ראיין ותיקי קרבות שהתגוררו באדינבורו. אחד מהם השאיל לאמן מעיל נדיר שלבש במהלך הקרבות. אחרים סיפקו לו תצלומים מהאירועים והעתקי מסמכים. מלבד ציורי השמן שלו, הוא גם אייר ספרים רבים על טיולים והיסטוריה, כולל יצירות על ציילון וצפון בורנאו הבריטית.

סטיוארט שירת בצוות של ה-Illustrated London News במשך מספר שנים ובתפקיד זה נסע לדרום אפריקה כאמן 'מיוחד' במהלך מלחמת הבורים. תמונה אחת מתקופה זו הייתה גדוד יורקשייר וניו זילנדים שהדפו את הבורים ליד קולסברג, מושבת הכף. הוא גם ליווה את המלך אדוארד השביעי בסיוריו בים התיכון במהלך מלחמת העולם הראשונה, הוא שירת כקצין ביחידת המהנדסים המלכותיים ובמשך זמן מה היה קשור לכוחות האוסטרלים והאמריקאים. שניים מציוריו מהמלחמה הם "המטען של הסקוטים האפורים" ו"הדרך חזרה", 30 בספטמבר 1918.<ref>Obituary, The Times, 31 January 1951, page 8.</ref>

הוא עבד בקנלי, סארי עד בסביבות 1925 לפני שעבר לעיר דאלרי ליד קאסל דאגלס, קירקודברייטשייר, שם נפטר ב-29 בינואר 1951, בגיל 85 והותיר את אשתו ושלושת ילדיו. הוא קבור בחצר הכנסייה של דאלרי.

== גלריה ==
<gallery mode="packed" heights="200">
File:Allan Stewart 2.jpg
File:Allan Stewart 5.jpg
File:Dusun traders.JPG
File:Allan Stewart 6.jpg
File:Sulu house & coconut plantation.JPG
File:Allan Stewart 1.jpg
</gallery>

== קישורים חיצוניים ==

* 

== הערות שוליים ==

קטגוריה:ציירים סקוטים
קטגוריה:ילידי 1865
קטגוריה:נפטרים ב-1951
הערכת מסוכנות (קרימינולוגיה)

בקרימינולוגיה, הערכת מסוכנות היא תהליך אבחון מקצועי שמטרתו הערכת הפוטנציאל של פגיעה נוספת מצד התוקף, תוך התייחסות למאפייני הפגיעה, מאפייני התוקף ומאפייני הקורבן.<ref name=":0"></ref> הערכת מסוכנות מבוססת על כמה אדנים. למשל, גורמי סיכון אישיים של העבריין, גורמי סיכון נוספים (למשל, חברתיים), הסתמכות על ניסיון וידע קליני עם כלים מחקריים ואקטואריים.<ref name=":0" />

הערכת מסוכנות מיועדת להעריך סיכונים עתידיים, לקבוע את הסבירות לקיומה של פגיעה עתידית בקורבנות פוטנציאליים, תוך זיהוי גורמי הסיכון המעלים את הסבירות לפגיעה כזו. תפיסה זו באה לדיי ביטוי במהלך שלושת העשורים האחרונים שבהם נעשה שימוש הולך וגובר במונחים "סיכון", "מסוכנות", ו"הערכת מסוכנות" במדיניות ציבורית מתחומים שונים: רפואה, חינוך, משפטים, כלכלה, ועוד.<ref name=":1"></ref> שימוש בולט במיוחד קיים ונמצא בתחום הקרימינולוגיה ביחס לעבריינים ועבריינות מין בפרט.<ref name=":1" />

קרייג וריטבנגר (2006) הצביעו על ארבעה דורות בביצעו הערכת מסוכנות:<ref>Rettenberger, M., & Craig, L. A. (2017). Actuarial risk assessment of sexual offenders. In D. P. Boer, A. R. Beech, T. Ward, L. A. Craig, M. Rettenberger, L. E. Marshall, & W. L. Marshall (Eds.), The Wiley handbook on the theories, assessment, and treatment of sexual offending (pp. 609–641). Wiley Blackwell.</ref><ref></ref>

הדור הראשון התבסס על שיקול דעת קליני אינטואטיבי – מדובר בגישה קלינית, ביצוע של ראיון קליני מובנה. בגישה זו המעריך אוסף מידע ופרטים על העבירה ממסמכים קיימים, מבצע ראיון קליני מובנה ומסתמך על הידע הקיים בתחום ועל ניסיונו שלו. החיסרון המשמעותי של שיטה זו הוא ההסתמכות היתירה על ידיעותיו ויכולותיו הסובייקטיביות של המעריך.

הדור השני התבסס על שיטות אקטואריות להערכת מסוכנות המבוססות רק או בעיקר על גורמים סטטיים לסיכון (כלומר, גורמים שלא ניתן לשנותם כגון היסטוריה של התעללות או רישום פלילי). בדור זה נבנו כלים רבים ורבי השפעה. המשותף לכולם הוא שיטת סכימה משתנה שמטרתה קבלת ציון המשקף את רמת המסוכנות.

הדור השלישי התבסס על שיטות להערכת מסוכנות הממוקדות בגורמים דינמיים. התפיסה ביחס לגורמים אלה היא, שהם ניתנים לשינוי בעקבות טיפול מותאם ובהתחשב בעקרונות RNR.

הדור הרביעי הצביע על הצורך בשילוב בין השיטות (הדורות) הקודמות במטרה להגיע להערכה שמאפשרת להצביע על רמת המסוכנות הפוטנציאלית, כמו גם התייחסות להתערבויות נדרשות בכדי להפחיתה.<ref></ref>

אמצעי זה, העומד בבסיסו של החוק הגנה על הציבור מפני ביצוע עבירות מין, מניח כי ניתן לקבוע מהי הסבירות שעבריין יחזור לבצע בעתיד עבירות ובאילו כלים יש להשתמש כדי לצמצם הסתברות זו: ענישה, טיפול, פיקוח או מעקב. החוק והאמצעים שיצר מאפשרים מבט רחב, מעבר להיבט הפלילי הצר, כדי לבסס החלטות על לקחי העבר ולהבין טוב יותר "למה" היה ומה ההסתברות "שיהיה", וזאת תוך הסתמכות על בדיקה ברמה האישית, המשפחתית והחברתית של הפרט.

== ראו גם ==
* רשימת הפסיכופתיה המעודכנת - דוגמה לכלי להערכת מסוכנות של עבריינים.
* עבריינות מין

== קישורים חיצוניים ==
* 
* 

== הערות שוליים ==

קטגוריה:קרימינולוגיה
קטגוריה:מבחנים פסיכולוגיים
קטגוריה:סדר דין פלילי
מבצע סרטן שחור

מבצע סרטן שחור (בשוודית: Svart krabba) הוא סרט מלחמה שוודי משנת 2022. העוסק בעתיד אפוקליפטי שבו נמצאת שוודיה במלחמה אכזרית.

==עלילה==
הסרט מתאר עתיד אפוקליפטי שבו נמצאת שוודיה במלחמה אכזרית עם אויב נחוש. קרוליין אדה (נומי ראפאס) - חיילת בצבא השוודי, מגויסת למבצע שיכול לשנות את פני המלחמה. בתחילה היא מסרבת למשימה שנראית כמשימת התאבדות, אולם משנה את דעתה לאחר שהיא מבינה שזהו הסיכוי היחיד להציל את בתה, שנחטפה לפני חמש שנים.

==קישורים חיצוניים==

קטגוריה:סרטי 2022
קטגוריה:סרטים שוודיים
מבצע מג'נו

מבצע מג'נו הוא מותחן ריגול הודי משנת 2023. העוסק במרגלים הודים בפקיסטן, בתקופת המרוץ הגרעיני בין הודו לפקיסטן.

הסרט תוכנן לצאת לאקרנים ב-13 במאי 2022 אולם יציאתו נדחתה ל-10 ביוני של אותה שנה לפני שנדחתה שוב ללא הגבלת זמן. בסופו של דבר, היציאה לקולנוע של הסרט בוטלה והוא הופץ ישירות בנטפליקס ב-20 בינואר 2023.

==עלילה==
אמנדיפ סינג, הוא סוכן אגף המחקר וניתוח (RAW) הודי המתגורר בפקיסטן תחת השם טאריק חוסיין. הוא מתאהב בנסרין, נערה פקיסטנית עיוורת, ומתחתן איתה. ב-1974, בעקבות לחץ בינלאומי, הודו נאלצת להשהות את תוכנית הגרעין שלה. פקיסטן מנצלת את ההפוגה כדי לפתח תוכנית גרעין משלה. על סינג מוטלת המשימה למצוא את הכור הגרעיני הפקיסטני.

==קישורים חיצוניים==

קטגוריה:סרטי 2023
קטגוריה:סרטים הודיים
שיר הפטנטים

"שיר הפטנטים" נכתב בשנת 1966 עבור אורי זוהר. המילים של חיים חפר והמנגינה של מל קלר.<ref></ref>

שיר הפטנטים הוא שיר הלל הומוריסטי לתעשייה הישראלית ולכושר ההמצאה היהודי. השיר מביא כדוגמה שלושה מן המוצרים הנפוצים ביותר בשוק הביתי באותה התקופה: שמן המאכל, תנור החימום והתריסול, תוך שילוב פרסומות שנכתבו עבורם.

== מבנה השיר ==
=== הפזמון החוזר ===
ישראל איננה מדינה נידחת אלא מדינה ש"מתפתחת בצעדי ענק" הודות לגאוניות, ליצירתיות ולחדשנות היהודית.

=== הבית הראשון ===
פרסומת לטיגון בשמן "מגד", [[1937]]
מדבר בשבחו של שמן המאכל המיוצר בשיטות כימיות חדשניות שנועדו לשמור על בריאותם של הצרכנים. השיר אינו נוקב במפורש בשם המותג אך ברור למאזין של שנות השישים שמדובר בשמן מאכל של חברת שמן הנמכר תחת השמות "מגד" ו"עץ הזית".

בית החרושת שמן, בבעלותם של האחים נחום, משה וגדליהו וילבושביץ, נחנך בארץ בימי המנדט, בשנת ,1924 על ידי הנציב הבריטי סר הרברט סמואל.<ref></ref>

שמן המאכל הופק בתהליך זיקוק חדשני שהבטיח הרחקת חומצות שומן ומנע הצטברות משקעים בתחתית הבקבוק.

החברה השקיע רבות בפרסום מוצריה שכללו לא רק שמן מאכל אלא גם מוצרים קוסמטיים.

בשנת 1934 פרסם אברהם שלונסקי בכתב העת "טורים" גיליון ל"ב - ל"ג, שיר ששימש פרסומת לשמן "מגד", אותו כתב יחד עם לאה גולדברג ונתן אלתרמן. מילות שיר הפטנטים “אפשר לרמות רק בני אדם, אך לא את בני המעיים” נכתבו בהשראת פרסומת זאת.<ref></ref> בשנת 1938, פרסמה לאה גולדברג שיר נוסף על שמן "מגד" באותו כתב עת.<ref>בדף הפייסבוק של הספרייה הלאומית: החלטורה של לאה גולדברג. 3 בדצמבר 2019</ref>

=== הבית השני ===
אישה מדליקה תנור פרידמן בחדר ילדים ב[[בית שאן, 1969]]
מפרט את דרך פעולתו, את יתרונותיו, את יעילותו ואת קלות הפעלתו של תנור החימום "זלמן". ברור למאזין שהכוונה היא לתנור "פרידמן", תנור החימום הנפוץ ביותר בארץ. הפרסומת הידועה "כי פרידמן הוא פרידמן מה יש לדבר, כי פרידמן תמיד הוא הטוב ביותר" ,<ref></ref> שנכתבה על ידי דן אלמגור עבור המפעל, נכללה בשלמותה בבית זה, תוך שינוי שם התנור מפרידמן לזלמן.

חברת ש. פרידמן בע"מ הוקמה בשנת 1936 על ידי שמואל שמריהו פרידמן ובניו, עולים מהונגריה. ייצור תנורי החימום התחיל בשנת 1940. בשנות ה-60 של המאה ה-20, מוצרי החברה נמצאו כמעט בכל בית בישראל.<ref></ref>

=== הבית השלישי ===
תריסול אזבסט
"המצאה יוצאת מן הכלל" הייתה ללא ספק תריס ההזזה העשוי לוחות אזבסט שאפשר הגדלת שטח הדירה על ידי סגירת מרפסות. החברה המובילה בתחום הייתה חברת "תריסול" שהוקמה בשנת 1957 על ידי המהנדס רם בר-טל אשר אף הוציא פטנט על המצאתו. חברות מתחרות יצאו לשוק עם המותגים "תריזז" ו"תריס-קל".<ref></ref>

הבית השלישי והאחרון בשיר הפטנטים מתאר את אופן פעולתו של התריס, את קלות הפעלתו -"תריס זז, תריס רץ, תריס עף, תריס בום" ואת סגולותיו הבריאותיות - "שובר קרניים אולטרה סגוליות".
== ראו גם ==
*ש. פרידמן בע"מ
*תריסול
*שמן תעשיות

== קישורים חיצוניים ==
*[https://shironet.mako.co.il/artist?type=lyrics&lang=1&prfid=71&wrkid=3762/ מילים לשיר הפטנטים באתר שירונט]
*[https://www.youtube.com/watch?v=n19QwAsXzyM/ אורי זוהר שר את שיר הפטנטים באתר יוטיוב]

== הערות שוליים ==

קטגוריה:שירי 1966
קטגוריה:שירים בעברית
קטגוריה:שירים שנכתבו על ידי חיים חפר
קטגוריה:שירים על נוסטלגיה
קטגוריה:ישראל: היסטוריה כלכלית
אחי לנשק

אחי לנשק (באנגלית: The Profession; "המקצוע") הוא ספר מאת סטיבן פרספילד משנת 2012. הספר עוסק בעתיד אפוקליפטי, שבו צבא שכירי חרב משתלט על בארות הנפט של חצי האי ערב.

==עלילה==
הספר מתרחש בשנת 2032. ניסיון הפיכה בערב הסעודית גורר את המדינה לכאוס. במקביל, כוחות איראניים פולשים לעיראק בתמיכת סין. עד מהרה הופך המצב בחצי האי ערב למלחמת הכל בכל אכזרית. מחירי הנפט ברחבי העולם מזנקים, והכלכלה העולמית בקריסה. היחיד שיכול לעצור את הכאוס הוא "כוח החדירה" - צבא שכירי חרב בפיקודו של גנרל אמריקני קשוח בשם ג'יימס סאלטר. תוך זמן קצר משתלט סאלטר על מרבית בארות הנפט בחצי האי, והופך לאדם החזק בעולם. אולם הוא אינו אומר די בכך, ושואף לחזור לארצות הברית ולהפוך לשליט המדינה. האדם היחיד שיכול לעצור אותו הוא ג'נטולום ("ג'נט") - יד ימינו ובן טיפוחיו לשעבר.

==תרגומים לעברית==
* סטיבן פרספילד, אחי לנשק, הוצאת אריה ניר, 2012.

==קישורים חיצוניים==
<div class="mw-content-ltr">
* [http://articles.latimes.com/2011/nov/30/entertainment/la-et-book-20111130 "Book review: 'The Profession' by Steven Pressfield".]
* [http://www.kirkusreviews.com/book-reviews/steven-pressfield/profession/#review "The Profession By Steven Pressfield"]
</div>

קטגוריה:ספרים אמריקאיים
קטגוריה:ספרי 2012
קטגוריה:ספרי אריה ניר הוצאה לאור
וילהלם קרג

וִילְהֶלְם קְרַג (בנורווגית: Vilhelm Andreas Wexels Krag; 24 בדצמבר 1871 – 10 ביולי 1933) היה משורר, סופר ומחזאי נורווגי, בנו של ואחיו של . יחד עם , הוא נחשב לסופר הבכיר של דרום נורווגיה, והוא זה שטבע שם זה (Sørlandet) לאזור.
== חייו ==
קרג כבר הודפס את שירו הראשון בכתב העת ("ידיד המולדת") כשהיה בן 16. הוא קרא וקיבל השראה רבה מביירנסטרנה ביירנסון ומהנריק איבסן.

בשנת 1890 הוא למד באוניברסיטה. מ-1908 עד 1911 היה מנהל ב. משנת 1911 עבד כיועץ ספרותי בהוצאת הספרים .

עם הופעת ספר הביכורים Digte ("שירים", 1891) שהחרוזים המלודיים והעגמומיים שבו על בדידות וארוטיקה הושפעו מהולגר דרכמן וינס פיטר יאקובסן, שירי עם וסמליות צרפתית, קרג הביא קול חדש בשירה הנורווגית, שנשמע גם בקובץ השירים הבא שלו: Sange fra Syden ("שיר מהדרום", 1893). עם הזמן, שיריו קיבלו אופי פשוט ומציאותי יותר באמצעות חיבור לנוף ולאוכלוסיית דרום נורווגיה, דייגים ומלחים, דבר שניתן לראות באוספי השירה Nyere digte ("שירים חדשים יותר",1897), Vestlandsviser ("זמר כפרי מערבי", 1898), Sange fra min ø ("שיר מהאי שלי", 1918) ו-Viser og vers ("הצגות וחרוזים", 1919).

ככותב פרוזה, הגיע קרג לאיכויות בולטות בתיאורים ההומוריסטים שלו של דרום נורווגיה, Major von Knarren og hans venner (מאיור פון קנארן וידידיו, 1906), Hos Maarten og Silius ("עם מרטן וסיליוס", 1912) ו-Stenansiktet ("פני האבן", 1918) וכן בספרים האוטוביוגרפיים Min barndoms have ("גן ילדותי", 1926) ו-Den gang vi var tyve aar ("כשהיינו בני עשרים", 1927).

מבין מחזותיו הרבים, בולטים Baldevins bryllup ("חתונתו של בלדווין, 1900) עם מוטיבים מחיי העם של דרום נורווגיה ו-Livet en leg הלירי ("החיים מחזה", 1901).

מבחר מכתביו יצא לאור בשם Skrifter (מבחר) יצא לאור בשנת 1930 ב-4 כרכים.

בסך הכל, הוא כתב 43 ספרים (שירים, פרוזה ומחזות), והוא כנראה גם המשורר הנורווגי המובהק ביותר.

==קישורים חיצוניים==

*[https://snl.no/Vilhelm_Krag Vilhelm Krag] באנציקלופדיה הנורווגית הגדולה
*[https://nbl.snl.no/Vilhelm_Krag Vilhelm Krag] באנציקלופדיה הביוגרפית הנורווגית

קטגוריה:סופרים נורווגים
קטגוריה:משוררים נורווגים
קטגוריה:מחזאים נורווגים
קטגוריה:ילידי 1871
קטגוריה:נפטרים ב-1933
עמוס דרורי

פרופ' עמוס דרורי 

עמוס דרורי (נולד ב-1947) הוא פרופסור מן המניין (אמריטוס) באוניברסיטת בן-גוריון בנגב ונשיא המרכז האקדמי פרס. בעבר כיהן כסגן נשיאה באוניברסיטת בן-גוריון וכדיקן הפקולטה לניהול שם.

== ביוגרפיה ==
דרורי נולד וגדל בירושלים. הוריו, מלכה (לבית ברנוב) ומרדכי ליזרוביץ, עלו לארץ כחלוצים מליטא בשנות העשרים של המאה העשרים.

בנערותו למד בבית ספר התיכון ליד האוניברסיטה ובהמשך שירת בצבא כלוחם בחטיבת הצנחנים.

לאחר שחרורו למד לתואר ראשון בפסיכולוגיה באוניברסיטה העברית בירושלים והמשיך את לימודיו לתואר דוקטור בפסיכולוגיה ארגונית באוניברסיטת טמפל בפילדלפיה, ארצות הברית. את הדוקטורט, שעסק בגורמים המשפיעים על מוטיבציה של עובדים, כתב בהנחיית פרופ' דייוויד קיפניס (David Kipnis).

בשנת 1976, לאחר קבלת התואר, שב לישראל והצטרף כמרצה לאוניברסיטת בן-גוריון.

במהלך הקריירה שלו באוניברסיטת בן-גוריון מילא דרורי מגוון של תפקידי ניהול אקדמי באוניברסיטה: ראש המחלקה להנדסת תעשייה וניהול (1988-1992), דיקן בית הספר לניהול (1997-2004), דיקן קמפוס אילת (2004-2005), סגן נשיא אקזקוטיבי של אגודת ידידי אוניברסיטת בן-גוריון בארצות הברית (2005-2007) וסגן הנשיאה לקשרי חוץ באוניברסיטת בן-גוריון (2007-2014). הוא עבד באוניברסיטת בן-גוריון עד ליציאתו לגמלאות בשנת 2014.

לאחר פרישתו עבר דרורי למרכז האקדמי פרס, שם שימש תחילה כרקטור המרכז.

משנת 2020 הוא משמש בתפקיד נשיא המרכז האקדמי פרס.

במהלך השנים שהה דרורי במעמד של פרופסור אורח בכמה אוניברסיטאות בחו"ל: אוניברסיטת המדינה של פנסילבניה, בארצות הברית, אוניברסיטת קייפטאון ואוניברסיטת ויטווטרסראנד בדרום אפריקה, ואוניברסיטת ניו סאות' ויילס באוסטרליה.

דרורי פרסם מספר רב של מחקרים, מאמרים מדעיים ופרקים בספרים ערוכים. מחקריו בפסיכולוגיה ארגונית, פרושים על מגוון תחומים ובעיקר: התנהגות פוליטית בארגונים, ניהול קונפליקטים (סכסוכים), וניהול הרושם.

== משפחתו ==
נשוי לד"ר עליזה דרורי. אב לבן ובת.
מתגורר בתל אביב.

== פרסומיו ==
=== ספר בעריכתו ===

* Eran Vigoda-Gadot, Amos Drory (Eds.), Handbook of Organizational Politics, Cheltenham, UK; Northampton, MA: Edward Elgar, 2006.

הספר יצא לאור במהדורה שנייה מעודכנת בשנת 2016.

=== מבחר ממאמריו ===
* 
* Drory, A. and E. Vigoda-Gadot, (2010), "Organizational politics and human resource management: A typology and the Israeli experience", Human Resource Management Review, 20, (3) 194-202
* Drory, A. (1993), "Political Climate and Job Attitudes", Organization Studies, 14, 59-71.
* Drory, A., & Romm, T. (1990), "The Definition of Organizational Politics - A Review", Human Relations, 43, 1133-1154.
* Drory, A,. & Gluskinos, U. (1980), "Machiavelianism and Leadership", Journal of Applied Psychology, 65, (1), 81-86.

== קישורים חיצוניים ==
* 
* 
* 

* 
* 

קטגוריה:סגל המרכז האקדמי פרס
קטגוריה:סגל אוניברסיטת בן-גוריון בנגב: ניהול
קטגוריה:בוגרי האוניברסיטה העברית בירושלים
קטגוריה:בוגרי התיכון ליד האוניברסיטה
קטגוריה:בעלי תואר דוקטור מאוניברסיטת טמפל
קטגוריה:חיילי חטיבת הצנחנים
קטגוריה:ישראלים שנולדו ב-1947
משה הדרעי

רבי משה הדרעי (או: משה דרעי), פעל בעיר פאס שבמרוקו, בשנות העשרים של המאה ה-12. חזה חזיון שווא אודות בואו הקרוב של המשיח. בערוב ימיו עלה לארץ ישראל ושם נפטר.

==ביוגרפיה==
מוצאו של רבי משה דרעי מדרעא במחוז דרעא-תפילאת שבמרוקו. מדרעא נסע לאלאנדלוס והיה לתלמידו של רבי יוסף מיגאש.

===הובלה של התעוררות משיחית בפאס===
בשנת 1125 שהה בפאס ועורר את בני הקהילה על בואו הקרוב של המשיח. בדבריו גרם לתסיסה משיחית בקרב היהודים בפאס ואמונתם בדבריו גרמה לנזקים כבדים. על כך סיפר הרמב"ם באיגרת תימן בנוסחה המקוצר: 

לדברי החוקר חיים זאב הירשברג, יש לראות את הנוסח המקורי של איגרת תימן בגרסתה המורחבת, בה מרחיב הרמב"ם על המאורע: 

לדברי הירשברג, קבלת דבריו של רבי משה באה על רקע מסעו של מוחמד אבן תומרת בפאס ובערים אחרות במגרב, שנים קודם לכן, במהלכו ניהל וויכוחים תאולוגים כנגד השיטות השולטות באסלאם של אותה התקופה והביא לתבוסתן. מצב זה הביא לחיזוק תקוותם של היהודים לגאולה ולבואו הקרוב של המשיח. לדבריו, הכזבת נבואותיו של רבי משה הביאה להפקעת קרקעות מיהודים לצורך בניית מסגדים, שנים אחדות לאחר מכן, והיוותה חיזוק לאל-מוואחידון בביצוע הפרעות ביהודים כעשרים שנה לאחר מכן.

===בארץ ישראל===
כאמור, רמב"ם מסר כי רבי משה נמלט לארץ ישראל. בבואו לארץ ישראל נתקל בהבדלי המנהגים שבין המגרב לארץ ישראל בעניין סדר הפרשיות בתפילין. לאחר שחקר את הנושא הגיע למסקנה כי האמת עם השיטה הנהוגה בארץ, ומשום כך השליך את תפיליו הקודמים ועשה תפילין לפי מנהג הישראלי. הרמב"ם בתשובתו לחכמי לוניל הביא עובדה זאת כראיה שהשיטה הישראלית שרווחה אז היא הנכונה.

כאמור בדברי הרמב"ם, רבי משה נפטר בארץ ישראל.

==לקריאה נוספת==
* יעקב מאן, "התנועות המשיחיות בימי מסעי-הצלב הראשונים", בתוך: התקופה כד, עמ' 335 - 358, תרפ"ח.
* חיים זאב הירשברג, תולדות היהודים באפריקה הצפונית ב, עמ' 86 - 89, ירושלים, תשכ"ה.
* הרב יצחק שילת, אגרות הרמב"ם, עמ' קסד ואילך, ירושלים, תשנ"ה.

==קישורים חיצוניים==
* 
* 
* 

==הערות שוליים==

קטגוריה:פאס: רבנים
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-12
קאראג'אלה

קאראג'אלה (ברומנית: Caragiale) הוא שם משפחה ברומניה, הקשור לכמה מבני משפחה שפעלו בתחום התיאטרון והספרות:
* יון לוקה קאראג'אלה, מחזאי, כותב סיפורים קצרים ועיתונאי, דמות מובילה בספרות הרומנית
* קוסטקה ויורגו קאראג'אלה, מנהלי תיאטרון ומחזאים, דודיו של יון לוקה
* מאטיי קאראג'אלה, סופר ומחבר סיפורים קצרים, בנו הבכור של יון לוקה
* לוקה קאראג'אלה, משורר, בנו הצעיר של יון לוקה.

==ראו גם==
*התיאטרון הלאומי של בוקרשט על שם יון לוקה קאראג'אלה

==קישורים חיצוניים==

קטגוריה:שמות משפחה רומניים
בנזוציקלוהפטן

בנזוציקלוהפטנים הם ציקלוהפטנים המחוברים לטבעות בנזן. לרובם יש שתי טבעות בנזן, והן נקראות דיבנזוציקלוהפטנים.

בנזוציקלוהפטנים אחדים משמשים כטיפול תרופתי, כגון אנטיהיסטמינים, אנטיכולינרגים, נוגדות דיכאון, ונוגדות קולטני סרוטונין.

דוגמאות מכילות:

* אנטיהיסטמינים ונוגדות קולטני סרוטונין
** אזאטדין
** דסלורטדין
** לורטדין
** רופטדין
** ציפרוהפטדין
** קטוטיפן
** פיזוטיפן
* תרופות אנטיכולינרגיות
** דפטרופין
* נוגדי פרכוסים
** אוקסיטריפטילין
* תרופות נוגדות דיכאון ואנטיכולינרגיות
** אמינפטין
** אמיטריפטילין
** נורטריפטילין
** נוקסיפטילין
** אוקריפטילין
** פרוטריפטילין
* אחרות
** ציקלובנזפרין
** אינטריפטילין

*

== קישורים חיצוניים ==

* Benzocycloheptenes at the U.S. National Library of Medicine Medical Subject Headings (MeSH)

קטגוריה:תרופות
אטלנטיקה סופרספלאש

אטלנטיקה סופרספלאש (באנגלית: Atlantica SuperSplash) היא רכבת מים בפארק אירופה. נבנתה על ידי מאק רידס , ונחנכה ב-19 במרץ 2005. הנסיעה עוסקת בנושאי הכובשים של האימפריה הפורטוגזית. זהו אב הטיפוס לרכבות הרים זהות בשלושה פארקים אחרים ברחבי העולם.

== מאפיינים ==
אטלנטיקה סופרספלאש היא רכבת מים של סופרספלאש הכוללת שתי נפילות, נפילה אחת של 9 מטרים בין גבעת המעלית לנפילה הראשית שהיא הגבוהה ביותר וומגיעה ל-30 מטרים. שתי קרוסלות מאפשרות לסירות לבצע סיבוב בין המגדלים. כמו כן ישנה גבעה קטנה מיד לאחר הנפילה הראשית לפני שהסירות מבצעות את ההתזה האולטימטיבית שלהן.

לרכבת שש סירות, אשר בכל אחת מהן יושבים בארבע שורות של ארבעה אנשים. כל סירה שוקלת 5 טון.

האגם המקיף את הרכבת מתפרס על פני 4,400 מ"ר. מתחת לפני המים לאחר הנפילה, סדרה של מגנטים מסוגלת לשלוט במהירות שבה סירות נופלות אל המים. בדרך זו, ניתן לשלוט בגודל ההתזה בהתאם למידת החום של מזג האוויר באותו יום, רכבות הרים בעיצוב דומה קיימות ב-Chimelong Ocean Kingdom, Yunnan Paradise הצבעוני ובכפר התרבות האבוריג'יני פורמוסן. המסע לאטלנטיס ב-SeaWorld סן אנטוניו כמעט זהה, אך ללא הגבעה הקטנה לאחר הנפילה הראשית.

== קישורים חיצוניים ==

* 

==הערות שוליים==

קטגוריה:רכבות הרים
קטגוריה:מתקני פארק אירופה
יניב בן ישי

יניב בן ישי (נולד ב-21 בספטמבר 1976) הוא כדורגלן עבר ישראלי ששיחק בעמדת השוער.

==קריירה==
בן ישי התחיל את הקריירה שלו בהפועל אשדוד והצטרף לקבוצה הבוגרת בגיל 19. בשנת התאחד המועדון עם מכבי עירוני אשדוד למ.ס. אשדוד ובן ישי היה השחקן היחיד שהצטרף מהפועל לקבוצה המאוחדת. ב-7 באפריל 2000 ערך את הופעת הבכורה שלו בקבוצה הבוגרת בהפסד 3-1 למכבי נתניה. בעונת 2001/2002 הפך לשוער הראשון של הקבוצה, אך כעבור שנתיים חזר לספסל ושימש כשוער שני.

ב-27 בינואר 2008 הושאל להפועל בני לוד מהליגה הלאומית עד לסיום העונה. בקיץ הושאל לסקציה נס ציונה עד לסיום העונה עמה היה שותף לעליה לליגה הלאומית.

בהמשך הקריירה שיחק במכבי עירוני קריית מלאכי, מכבי יבנה, הפועל מרמורק, הפועל אזור ואף חזר לקדנציה שנייה סקציה נס ציונה.

ב-17 ביולי 2015 חזר להפועל אשדוד שהוקמה לאחר 16 שנה והיה השחקן הראשון ששיחק בקבוצה בשני גלגוליה. כעבור שנה חתם בבני יפו ואת הקריירה סיים בהפועל בני אשדוד.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:אשדוד: כדורגלנים
קטגוריה:כדורגלני הפועל אשדוד
קטגוריה:כדורגלני מועדון ספורט אשדוד
קטגוריה:כדורגלני הפועל בני לוד
קטגוריה:כדורגלני סקציה נס ציונה
קטגוריה:כדורגלני מכבי עירוני קריית מלאכי
קטגוריה:כדורגלני מכבי יבנה
קטגוריה:כדורגלני הפועל מרמורק
קטגוריה:ישראלים שנולדו ב-1976
גולן דרעי

גולן דרעי (נולד ב-22 ביולי 1975) הוא כדורגלן עבר ישראלי ששיחק בעמדת המגן הימני.

==קריירה==
דרעי התחיל את הקריירה שלו במחלקת הנוער של מכבי חיפה. ב-9 באפריל 1994 ערך את הופעת הבכורה שלו בקבוצה הבוגרת בניצחון 0-1 נגד צפרירים חולון. כמה חודשים לאחר מכן הושאל לשנתיים למכבי עכו מליגה א' עמה עלה לליגה הארצית בעונתו הראשונה.

בקיץ הושאל להפועל בית שאן. ב-19 באוקטובר 1996 הבקיע את שער הבכורה שלו בקבוצה בניצחון 0-2 נגד הפועל תל אביב. בקיץ חזר לחיפה. ב-25 באוקטובר הבקיע את שער הבכורה שלו בקבוצה בתיקו 1-1 נגד הפועל בית שאן. זכה עם המועדון באותה עונה בגביע המדינה.

בקיץ הושאל להפועל ראשון לציון. ב-22 במאי 1999 בישל שני שערים בניצחון 2-3 נגד הפועל פתח תקווה. עונה לאחר מכן הושאל לבית"ר ירושלים במדיה בישל 8 שערים בליגה. בקיץ חזר לחיפה, אך כעבור זמן קצר הושאל להפועל פתח תקווה וכעבור שנה להפועל באר שבע.

בהמשך הקריירה שיחק במכבי הרצליה, עירוני קריית שמונה, איחוד בני מג'ד אל כרום, מכבי עירוני קריית אתא, הפועל בני ג'דיידה, הפועל אום אל-פחם, מכבי צור שלום ועירוני נשר.

==תארים==
; מכבי חיפה
*אליפות המדינה: 1993/1994
*גביע המדינה: 1997/1998

; מכבי עכו
*ליגה א' צפון: 1994/1995

==קישורים חיצוניים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קריית מוצקין: כדורגלנים
קטגוריה:כדורגלני מכבי חיפה
קטגוריה:כדורגלני מכבי עכו
קטגוריה:כדורגלני הפועל בית שאן
קטגוריה:כדורגלני הפועל ראשון לציון
קטגוריה:כדורגלני בית"ר ירושלים
קטגוריה:כדורגלני הפועל פתח תקווה
קטגוריה:כדורגלני הפועל באר שבע
קטגוריה:כדורגלני מכבי הרצליה
קטגוריה:כדורגלני עירוני קריית שמונה
קטגוריה:כדורגלני מכבי עירוני קריית אתא
קטגוריה:כדורגלני הפועל אום אל-פחם
קטגוריה:כדורגלני עירוני נשר
קטגוריה:ישראלים שנולדו ב-1975
צעדים

"צעדים" הוא סינגל שהוקלט על ידי הזמר הישראלי עקיבא תורג'מן. השיר נכתב על ידי עקיבא תורג'מן והמוזיקאי אבי אוחיון, והולחן בידי עקיבא, אוחיון והמוזיקאי מתן דרור. הוא הופק בידי מתן דרור ויצא לאור ב-28 במרץ 2023.

== רקע והפצה ==
השיר נכתב בהשראת סיפורם של חלי ומנחם סוכות, אב חרדי ובת יוצאת בשאלה שהתרחקו זה מזו בעקבות ניכור הורי. במשך 11 שנה ניסה מנחם ליצור קשר עם בתו ללא הועיל, עד שבצאת חג השבועות התקשרה רחל אל אביה והשניים חידשו את הקשר<ref></ref><ref></ref><ref name=":0"></ref>. הזמר עקיבא התבטא לגבי משמעות השיר:

בריאיון למנחה איריס קול ב-103fm הסביר עקיבא:

השיר נכתב על ידי עקיבא תורג'מן והמוזיקאי אבי אוחיון, והולחן בידי עקיבא, אוחיון והמוזיקאי מתן דרור. הוא הופק בידי מתן דרור ויצא לאור ב-28 במרץ 2023<ref name=":1"></ref><ref name=":0" /><ref name=":2"></ref>.

ב-1 ביוני 2023 יצא לאור גרסת רמיקס לשיר בהפקת מושיקו שטרן, גיא כחלון ודור דקל<ref name=":2" />.

== וידאו קליפ ==
הוידאו קליפ של השיר יצא לאור ב-28 במרץ 2023, הוא בוים ונכתב על ידי יעקב אסרף ומככבים בו חלי ומנחם סוכות<ref name=":1" /><ref></ref>.

== מיקומי שיא ==

== קישורים חיצוניים ==

== הערות שוליים ==

קטגוריה:שירי אהבה בעברית
קטגוריה:יציאה בשאלה בתרבות
קטגוריה:שירים על אבות
קטגוריה:שירי עקיבא תורג'מן
ינון בן שושן

ינון בן שושן (נולד ב-10 במאי 1993) הוא עיתונאי ישראלי ומבקר טכנולוגיה המשמש ככתב הטכנולוגיה של וואלה וכעורך מדור הטכנולוגיה באתר האינטרנט<ref></ref>. 

==ביוגרפיה==
ינון בן שושן נולד בירושלים וסיים את לימודיו התיכוניים בבית הספר הגימנסיה העברית רחביה. לאחר שירותו הצבאי, החל ללמוד בקורס הגשה ושידור בבית הספר למקצועות הטלוויזיה של רשת 13 (לשעבר "רשת"), "הברזל 23".

את דרכו בתקשורת החל בגיל 16, ככותב צעיר באתרי אינטרנט, בהם פריים-טיים ו-Gadgety. בשנת 2014 החל לכתוב בעיתון ידיעות ירושלים, ובהמשך מונה לכתב חינוך במקומון "כל העיר". בשנת 2015 הצטרף לאתר "nrg" כמפיק בדסק החדשות ועורך מבזקים. בין היתר היה עורך כתבות בנושאי טכנולוגיה. ב-2017, עם המיזוג בין אתר "nrg" ל"ישראל היום", מונה בן שושן למפיק בדסק החדשות של האתר והעיתון. בנובמבר 2018 מונה לעורך המשנה במדור הטכנולוגיה של אתר מאקו (NEXTER). במקביל הופיע גם בתוכנית next, עם דרור גלוברמן. במרץ 2020 שב בן שושן לישראל היום וערך את מדור הטכנולוגיה. ביוני 2021 מונה לעורך הטכנולוגיה של אתר וואלה!.

במסגרת עבודתו, הוביל דרישה לשיפור הליקויים הרבים שמהם סובל מערך ה"רב-קו" לתשלומים בתחבורה הציבורית. בהמשך הכריז משרד התחבורה על שיפורים רבים במערך. בזמן מגפת הקורונה, חשף את הקלות שבה ניתן לזייף תעודת מתחסן<ref></ref> (דרכון ירוק).

בן שושן מסקר מוצרי טכנולוגיה, מרואיין בנושאי טכנולוגיה בתוכניות אקטואליה. בעבר הגיש את הפודקאסט<ref></ref> "תתחברו" בוואלה!. ב-2023 החל להנחות את התוכנית ״סוויפ-אפ״ בערוץ הטלוויזיה וואלה+.
בתחילת חודש ספטמבר 2023, בן שושן נבחר על ידי חברת אפל וטס לסקר את אירוע ההכרזה על סדרת האייפון 15 בקליפורניה.

באפריל 2024 החל להגיש פינת טכנולוגיה שבועית בתוכנית הבוקר של רשת 13, העולם הבוקר.

ב-2017 יצא מהארון כהומוסקסואל. הוא מתגורר בראשון לציון עם בן זוגו, בני אהרון.

== קישורים חיצוניים ==

==הערות שוליים==

קטגוריה:בוגרי גימנסיה רחביה
קטגוריה:סגל וואלה!
קטגוריה:סגל ישראל היום
קטגוריה:ראשון לציון: אישים
קטגוריה:עיתונאים להט"בים ישראלים
קטגוריה:ישראלים שנולדו ב-1993